**Ekumenická bohoslužba pri príležitosti Turíčnych / Svätodušných sviatkov**

**Evanjelický a.v. kostol Dobšiná – 7.6. 2014**

*/Poriadok, texty piesní a liturgické odpovede/*

1. **Pieseň na úvod – katolícka mládež**

1. Príď už, príď, Duchu Stvoriteľu, Duchu zmierenia. Príď už a premeň ľudstvo celé v nové stvorenia.

*R:* Duchu Svätý, svojou mocou v láske obnov nás. Nenechaj nás kráčať nocou, osvieť rozum náš.

2. Prebuď nás svojím dychom svätým, zažeň temnotu, navráť zblúdilých, uzdrav hluchých, žehnaj životu.

3. Prebuď svedomie otupených, zbližuj národy. Zavej a priveď zotročených v ríšu slobody.

1. **Privítanie - *(stojíme)***
2. **Vyznanie hriechov : *(stojíme)***

**Kňaz:** Skloňme sa pred Hospodinom a vyznajme spoločne:

**Zbor odpovedá** : *Bože milostivý, priznávam, že som sa previnil/a myšlienkami slovami a skutkami. Konal/a som, čo je zlé, a zanedbal/a čo je dobré. Úprimne to ľutujem a prosím, zmiluj sa nado mnou. Daj mi silu, aby som odolával/a zlu. Nech som hodnejší/ia toho obrazu, na ktorý si ma stvoril. Pomáhaj mi k tomu, Otče dobrý.*

**Kňaz:** Otec nebeský, ktorý skúma ľudské srdcia, počuje naše prosby a podľa svojho sľubu sa zmiluje nad tými, ktorí sa úprimne kajajú. Nech sa tak stane. Amen.

1. **Spevokol ECAV - *(sedíme)***

/:Ježiš je práve tu :/ /:So svojou veľkou mocou On ťa uzdraví; so svojou veľkou mocou On ťa zachráni; so svojou veľkou mocou ťa vyslobodí.:/ Ježiš je práve tu.

1. **Čítanie z Písma *(sedíme)*** – List apoštola Pavla Galaťanom 5, 16 – 26 : *Hovorím však :* [*16*](http://www.biblia.sk/index.php?akc=biblia_sk&hl_kniha=gal&cislo_2=16&cislo_1=5&hl_druh=0#ts1)*Hovorím však: Žite podľa Ducha a nebudete spĺňať žiadosti tela.* [*17*](http://www.biblia.sk/index.php?akc=biblia_sk&hl_kniha=gal&cislo_2=17&cislo_1=5&hl_druh=0#ts1)*Lebo telo si žiada proti Duchu a Duch proti telu. Navzájom si odporujú, aby ste nerobili, čo by ste chceli.* [*18*](http://www.biblia.sk/index.php?akc=biblia_sk&hl_kniha=gal&cislo_2=18&cislo_1=5&hl_druh=0#ts1)*Ale ak vás vedie Duch, nie ste pod zákonom.* [*19*](http://www.biblia.sk/index.php?akc=biblia_sk&hl_kniha=gal&cislo_2=19&cislo_1=5&hl_druh=0#ts1)*A skutky tela sú zjavné: smilstvo, nečistota, chlipnosť,* [*20*](http://www.biblia.sk/index.php?akc=biblia_sk&hl_kniha=gal&cislo_2=20&cislo_1=5&hl_druh=0#ts1)*modloslužba, čary, nepriateľstvá, svár, žiarlivosť, hnevy, zvady, rozbroje, roztržky,* [*21*](http://www.biblia.sk/index.php?akc=biblia_sk&hl_kniha=gal&cislo_2=21&cislo_1=5&hl_druh=0#ts1)*závisť, opilstvo, hýrenie a im podobné. O tomto vám vopred hovorím, ako som už skôr povedal, že tí, čo robia také veci, nebudú mať účasť na Božom kráľovstve.* [*22*](http://www.biblia.sk/index.php?akc=biblia_sk&hl_kniha=gal&cislo_2=22&cislo_1=5&hl_druh=0#ts1)*No ovocie Ducha je láska, radosť, pokoj, zhovievavosť, láskavosť, dobrota, vernosť,* [*23*](http://www.biblia.sk/index.php?akc=biblia_sk&hl_kniha=gal&cislo_2=23&cislo_1=5&hl_druh=0#ts1)*miernosť, sebaovládanie. Proti takýmto veciam nie je zákon.* [*24*](http://www.biblia.sk/index.php?akc=biblia_sk&hl_kniha=gal&cislo_2=24&cislo_1=5&hl_druh=0#ts1)*Tí, čo patria Ježišovi Kristovi, ukrižovali svoje telo s vášňami a žiadosťami.* [*25*](http://www.biblia.sk/index.php?akc=biblia_sk&hl_kniha=gal&cislo_2=25&cislo_1=5&hl_druh=0#ts1)*Ak žijeme Duchom, podľa Ducha aj konajme!* [*26*](http://www.biblia.sk/index.php?akc=biblia_sk&hl_kniha=gal&cislo_2=26&cislo_1=5&hl_druh=0#ts1)*Nehľadajme prázdnu slávu, nedráždime sa navzájom a nezáviďme jeden druhému!*   *Amen. (Slovenský ekumenický preklad)*
2. **Responzoriový žalm:**

 R: Pane zošli svojho Ducha, a Obnov Tvárnosť zeme.

*(sedíme)*

1. **Vyznanie viery slovami Nicejského vierovyznania - *(stojíme)***

Verím v jedného Boha, Otca všemohúceho, stvoriteľa neba i zeme, sveta viditeľného i neviditeľného.

Verím v jedného Pána, Ježiša Krista, jednorodeného Syna Božieho, zrodeného z Otca pred všetkými vekmi; Boha z Boha, svetlo zo svetla, pravého Boha z Boha pravého, splodeného, nie stvoreného, jednej podstaty s Otcom. Skrze neho bolo všetko stvorené. On pre nás ľudí a pre našu spásu zostúpil z nebies. A mocou Ducha Svätého vzal si telo z Márie Panny a stal sa človekom. Za nás bol aj ukrižovaný za vlády Poncia Piláta, bol umučený a pochovaný, ale tretieho dňa vstal z mŕtvych podľa Svätého písma a vystúpil do neba, sedí po pravici Otca. A zasa príde v sláve súdiť živých i mŕtvych a jeho kráľovstvu nebude konca.

Verím v Ducha Svätého, Pána a Oživovateľa, ktorý vychádza z Otca i Syna. Jemu sa zároveň vzdáva tá istá poklona a sláva ako Otcovi a Synovi. On hovoril ústami prorokov.

Verím v jednu, svätú všeobecnú apoštolskú cirkev. Vyznávam jeden krst na odpustenie hriechov a očakávam vzkriesenie mŕtvych a život budúceho veku. AMEN

1. **Pieseň JKS 217 - *(sedíme)***

1. Duchu Svätý príď z neba a vydať ráč zo seba /: žiaru svetla pravého :/ Príď k nám, príď k nám Duchu Svätý, príď k nám Duchu presvätý.

2. Príď k nám, Otče strápených, Darca darov sľúbených /: svetlo srdca bôľneho :/ Príď k nám, príď k nám Duchu Svätý, príď k nám Duchu presvätý.

3. Najvernejší Tešiteľ poslal Ťa nám Spasiteľ /: Ty sladké občerstvenie :/ Príď k nám, príď k nám Duchu Svätý, príď k nám Duchu presvätý.

 4. V práci si poľahčenie, v sparne si ovlaženie /: v plači si potešenie :/ Príď k nám, príď k nám Duchu Svätý, príď k nám Duchu presvätý.

 5. Svetlo plné radosti naplň srdca temnosti /: ľudu Tebe verného :/ Príď k nám, príď k nám Duchu Svätý, príď k nám Duchu presvätý.

 6. Bez pomocnej milosti človek žije v hriešnosti /: nie je v ňom nič dobrého :/ Príď k nám, príď k nám Duchu Svätý, príď k nám Duchu presvätý.

 7. Očisť duše pramene, zavlaž, čo je znavené /: uzdrav, čo je ranené :/ Príď k nám, príď k nám Duchu Svätý, príď k nám Duchu presvätý.

1. **Čítanie z evanjelia podľa Jána 14, 23 – 27 *(stojíme)***

[*23*](http://www.biblia.sk/index.php?akc=biblia_sk&hl_kniha=jhn&cislo_2=23&cislo_1=14&hl_druh=0#ts1)*Ježiš mu odpovedal: Ak ma niekto miluje, bude zachovávať moje slovo a môj Otec ho bude milovať. A prídeme k nemu a urobíme si u neho príbytok.* [*24*](http://www.biblia.sk/index.php?akc=biblia_sk&hl_kniha=jhn&cislo_2=24&cislo_1=14&hl_druh=0#ts1)*Kto ma nemiluje, nezachováva moje slová. A slovo, ktoré počujete, nie je moje, ale Otca, ktorý ma poslal.* [*25*](http://www.biblia.sk/index.php?akc=biblia_sk&hl_kniha=jhn&cislo_2=25&cislo_1=14&hl_druh=0#ts1)*Toto som vám povedal, kým som ešte s vami.* [*26*](http://www.biblia.sk/index.php?akc=biblia_sk&hl_kniha=jhn&cislo_2=26&cislo_1=14&hl_druh=0#ts1)*No Tešiteľ, Duch Svätý, ktorého pošle Otec v mojom mene, ten vás naučí všetko a pripomenie vám všetko, čo som vám hovoril.* [*27*](http://www.biblia.sk/index.php?akc=biblia_sk&hl_kniha=jhn&cislo_2=27&cislo_1=14&hl_druh=0#ts1)*Pokoj vám zanechávam, svoj pokoj vám dávam, ale ja vám ho dávam, nie ako svet dáva. Nech sa vám srdce neznepokojuje a neľaká.**(Slovenský ekumenický preklad)*

1. **Príhovor *(sedíme)* – Mgr. Jozef Brandys – správca rim. kat. farnosti**
2. **Pieseň ES 173 - *(sedíme)***

1. Duch Svätý na učeníkov ako vietor a plameň zostúpil s mocou velikou v slávny päťdesiaty deň. Tým Duchom naplnení kázali o spasení.

2. Zostúp mocne, Duchu Svätý, pravdou svojou osvieť nás, aby sme po všetky veky mohli Krista vyznávať. K tomu daj nám smelosti, daj vo viere stálosti.

3. V cirkvi svojej vieru živú upevňuj a mocne chráň, nech poznáme v každú chvíľu, že v nej horí pravdy plam, viera nech svet preniká, k spáse vedie hriešnika.

4. V sviatostiach a slove, Pane, medzi nami prebývaj, nech pri Tebe zotrváme, Ty nás v tom podopieraj. V cirkvi si nás zhromažďuj, večnou slávou obdaruj.

1. **Príhovor *(sedíme)* – Mgr. Radovan Gdovin, evanjelický zborový farár – konsenior**
2. **Prosby : *(sedíme)***
	1. Príď Duchu Svätý, a naplň naše srdcia darom múdrosti, aby sme poznali márnosť a nestálosť pozemských vecí a milovali len Pána a Boha, jediné a najvyššie Dobro, a v ňom mali zaľúbenie. - R. Amen.
	2. Príď Duch Svätý, a naplň naše srdcia darom rozumu, aby sme čoraz lepšie poznávali tajomstvá nášho náboženstva a vždy rozoznávali dobré od zlého. –R. Amen.
	3. Príď Duch Svätý, a naplň naše srdcia darom rady, aby sme sa v pochybnostiach vyhli každému omylu a vždy si volili to, čo slúži Pánu Bohu na slávu a nám na spásu. – R. Amen.
	4. Príď Duch Svätý, a naplň naše srdcia darom sily, aby sme všetky pokušenia premáhali, verne zachovávali Božie prikázania a trpezlivo znášali všetky protivenstvá. – R. Amen.
	5. Príď Duch Svätý, a naplň naše srdcia darom poznania, aby sme všetky veci používali na Božiu slávu a na svoju spásu a na spásu svojho blížneho. – R. Amen.
	6. Príď Duch Svätý, a naplň naše srdcia darom nábožnosti, aby sme milovali modlitbu, horlili za Božiu službu a s dôverou i s detskou oddanosťou sa vinuli k Pánu Bohu a k nebeským veciam. – R. Amen.
	7. Príď Duch Svätý, a naplň naše srdcia darom bázne pred Pánom, aby sme vždy pamätali na Boha a z úcty k nemu sa chránili všetkého, čo by urazilo jeho Božskú velebu. – R. Amen.
3. **Modlitba Pánova – (*sedíme*)**
4. **Áronovské požehnanie – *(stojíme)***
5. **Prepustenie *(stojíme)***
6. **Spevokol ECAV - *(sedíme)***

*Duch a nevesta dnes volá príď...*

***SOLI DEO GLORIA! – JEDINE BOHU SLÁVA!***